L'Auditori Nou acull hui divendres el Concert de Nadal i el lliurament dels premis del Concurs de Betlems
23/12/2003 12:37:00

# L'Auditori Nou acull hui divendres el Concert de Nadal i el lliurament dels premis del Concurs de Betlems

*   23/12/2003 12:37:00
*   [Imprimir](#)
*   Compartir
*    https://www.alaquas.org/documento.asp?id\_do=8982

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8982%2F1&title=Ajuntament%20d%27Alaqu%C3%A0s.%20Prensa.L%27Auditori%20Nou%20acull%20hui%20divendres%20el%20Concert%20de%20Nadal%20i%20el%20lliurament%20dels%20premis%20del%20Concurs%20de%20Betlems)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8982/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8982/8982_Form_4.jpg)](https://www.alaquas.org/ficheros/documentos/2003/2/8982/8982_Form_10.jpg "<a href='https://www.alaquas.org/ficheros/documentos/2003/2/8982/8982_Form_10.jpg' target=_blank><i class='fa fa-external-link' aria-hidden='true'></i>.L'Auditori Nou acull hui divendres el Concert de Nadal i el lliurament dels premis del Concurs de Betlems</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8982&idioma=1&autotraduce=0)

En aquest concert actuaran l'Escolania de la Mare de Déu de l'Olivar, el Cor de Cambra Mestral i l'Orfeó Polifònic

Hui divendres dia 26 de desembre a les 22:30 hores de la nit es celebrarà a l'Auditori Nou d'Alaquàs el tradicional Concert de Nadal, en què actuaran els cors d'Alaquàs: l'Escolania de la Mare de Déu de l'Olivar, el Cor de Cambra Mestral i l'Orfeó Polifònic.

En primer lloc actuaran les i els membres de l'Escolania de la Mare de Déu de l'Olivar que, sota la direcció de Vicent Tàrrega Martí, interpretaran les següents peces musicals: _Toquen a glòria_, _La palomita,_ **La nit de Nadal,** _On aneu,_  _Verge Maria,_ _Rin, rin,_ _Ya viene la vieja,_ _Veniu, veniu_ i _Déu ha nascut en una establia_.

L'Escolania, formada per quinze xiquetes i xiquets d'edats compresses entre els 10 i els 14 anys, va nàixer l'any 2002 com una necessitat local de plasmar d'una manera musical el sentiment religiós i vocacional a la Mare de Déu i amb la idea de crear una agrupació de xiquetes i xiquets que pugueren animar la litúrgia i oferir a la patrona d'Alaquàs la seua veu. Per aquest motiu, està composada per xiquetes i xiquets vinculats a la Parròquia de la Mare de Déu de l'Olivar i, més concretament, per alumnes del col·legi Mare de Déu de l'Olivar. La seua presentació oficial va tindre lloc el passat any, dins de la programació del tradicional Concert de Nadal. A partir d'aquest moment, han participat en diferents misses a la parròquia de l'Olivar i en alguns actes d'Alaquàs emmarcats en les Festes Majors.

En segon lloc, actuarà el Cor de Cambra Mestral dirigit per José Lara. Interpretaran les següents peces: _Fum, fum, fum_, _Ya se van los pastores_, _Nadala del desert_, Los campanilleros, _Alegría en el mundo_, _Alegres pregonan_, _O Tannen Baum_, _White Christmas_, _Popular catalana_, _Popular catalana_, _Popular Lleó_, Matilde Salvador; _Popular andaluza_, G.F. Haendel, Venezuela, _Tradicional germana_ i Inving Berlin.

El Cor de Cambra Mestral es va crear l'any 1996 i tenen un ampli repertori amb diferents estils musicals. Des dels seus inicis han participat en els Concerts de Tardor interpretant música antiga. També han col·laborat en les Festes Majors d'Alaquàs, en el tradicional Cant de la Carxofa i en la inauguració del Castell d'Alaquàs. En el seu currículum destaca també la seua participació en diferents aniversaris, entre els que cal destacar el 50 aniversari de la Falla Na Jordana.

L'última part del concert la protagonitzarà l'Orfeó Polifònic d'Alaquàs que estarà dirigit per Cayetano Taberner Andrés i interpretaran les peces següents: _En la más fría noche_, _Cuando llega la Navidad,_ _Adorar al Niño_, _Venid a Belén_, _Allà en Betlem_, _Villacinco sí sí_, _Chiquirriquitín_; Fuentecilla que corre i _Mi estrella eres tú_.

L'Orfeó Polifònic d'Alaquàs va nàixer l'any 1966 i es va presentar oficialment l'any 1967 com a conjunt coral, participant al Certamen d'Agrupacions Corals de Sagunt en què va aconseguir el 3r premi. Des de llavors l'activitat del grup és de gran intensitat, juntament amb l'Orquestra Municipal de València i la banda Unió Musical de Llíria recorre diferents poblacions de tota la província en diversos concerts.

El 1993 va presentar el programa d'Advent a la ciutat de Viena, fent dos concerts al saló d'actes de l'Ajuntament d'esta ciutat i participant en la celebració d'Eucaristia en una de les més boniques esglésies de la capital austríaca. En gener del 1997 va viatjar a París on es va presentar a la III Trobada Internacional, fent un concert al Gran Arc de la Defensa, un altre en una església parisenca i, conjuntament amb totes les corals participants com a cloenda del festival, en la seu de la UNESCO. En l'actualitat, l'Orfeó Polifònic d'Alaquàs compta amb un palmarés de més de 300 obres que abraça des de la polifonia clàssica fins a la cançó popular passant per les havaneres, música sacra i altres.

A continuació tots els cors interpretaran conjuntament la nadalenca final _Adeste Fideles_.

En aquest concert es lliuraran també els premis del Concurs de Betlems convocat per l'Ajuntament d'Alaquàs, l'associació l'Oroneta i l'associació [Mistel@delolivar.som](mailto:Mistel@delolivar.som). Hi haurà premis per totes les i els participants.